A început campania electorală: 14 candidați s-au înscris în cursa pentru Cotroceni/ Pentru prima dată, românii din diaspora pot vota timp de trei zile

Campania electorală pentru alegerile prezidențiale a început sâmbătă și va dura o lună de zile până în 9 noiembrie. Pentru președinția României s-au înscris în cursă 14 candidați, după cum urmează conform ordinii de pe buletinul de vot, stabilită în urma tragerii la sorți:

Klaus Iohannis , actualul președinte, susținut de PNL

, actualul președinte, susținut de PNL Theodor Paleologu – PMP

– PMP Dan Barna – Alianța USR PLUS

– Alianța USR PLUS Kelemen Hunor – UDMR

– UDMR Viorica Dăncilă , premier în funcție, demis prin moțiunea de cenzură din 10 octombrie, susținută de PSD

, premier în funcție, demis prin moțiunea de cenzură din 10 octombrie, susținută de PSD Cătălin Sorin Ivan – Partidul Alternativa Pentru Demnitate Naţională

– Partidul Alternativa Pentru Demnitate Naţională Ninel Peia – Partidul Neamul Românesc

– Partidul Neamul Românesc Sebastian Constantin Popescu – Partidul Noua Românie

– Partidul Noua Românie John Ion Banu – Partidul Naţiunea Română

– Partidul Naţiunea Română Mircea Diaconu – Alianța „Un OM” formată de ALDE și PRO România

– Alianța „Un OM” formată de ALDE și PRO România Bogdan Dragoş Aureliu Marian Stanoevici – candidat independent

– candidat independent Ramona-Ioana Bruynseels – Partidul Puterii Umaniste (social liberal)

– Partidul Puterii Umaniste (social liberal) Viorel Cataramă – Dreapta Liberală

– Dreapta Liberală Alexandru Cumpănaşu – candidat independent

Citește mai multe aici.

Românii din diaspora vor avea la dispoziție trei zile de vot și au avut posibilitatea, tot pentru prima dată, să aleagă votul prin corespondență. Ministerul Afacerilor Externe (MAE) a transmis, vineri, către Autoritatea Electorală Permanentă (AEP) o listă suplimentară cu 270 de secţii de votare în străinătate, în completarea celor 444 de secţii transmise în 3 octombrie 2019 şi aprobate de AEP.

Astfel, până în prezent, MAE a propus un număr de 714 secţii de votare care vor fi organizate în străinătate pentru organizarea alegerilor prezidenţiale în străinătate.

Printre ţările în care vor fi organizate cele mai multe secţii de votare se numără: Spania (148), Italia (142), Germania (84), Marea Britanie (73), Franţa (48), SUA (38), Republica Moldova (36), Belgia (23), Olanda (22), Irlanda (16), Danemarca (12), Austria (11), Grecia (11), Portugalia (9), Elveţia (8).

Citește mai multe aici.

Alte informații despre campania electorală

În premieră, la aceste alegeri, românii din străinătate vor putea vota pe durata a trei zile, 8, 9 şi 10 noiembrie. În 8 noiembrie, programul de votare este 12.00 – 21.00. În zilele de 9 şi 10 noiembrie se va putea vota între orele 7.00 – 21.00. În fiecare dintre cele trei zile, programul de vot se poate prelungi până la ora 23.59, dacă sunt persoane la coadă, transmite News.ro.

Toţi competitorii electorali au fost obligaţi de lege să elimine bannerele şi materialele publicitare utilizate în activitatea de promovare până vineri, la ora 24.00, altfel ei vor fi sancţionaţi. În cazul în care aceste materiale vor exista în spaţiul public în campania electorală, se vor putea depune sesizări la birourile electorale judeţene, iar de eliminarea lor se vor ocupa organele de poliţie sau primarii.

În timpul campaniei electorale sunt permise numai afişele cu dimensiunile prevăzute de Legea 334 şi în locurile speciale de afişaj electoral, dispuse prin decizia primarului, alte materiale de propagandă fiind interzise.

Primarii sunt obligaţi ca, până la începerea campaniei electorale, să stabilească, prin dispoziţie, locuri speciale pentru afişajul electoral, în care să amplaseze panouri electorale, ţinând seama de numărul partidelor politice, organizaţiilor cetăţenilor aparţinând minorităţilor naţionale, alianţelor politice sau electorale dintre acestea care participă la alegeri, precum şi al candidaţilor independenţi.

Un afiş electoral nu poate depăşi dimensiunile de 0,5 metri o latură şi 0,3 metri cealaltă latură, iar cel prin care se convoacă o reuniune electorală, 0,4 metri o latură şi 0,25 metri cealaltă latură. Sunt interzise afişele electorale care combină culorile într-o succesiune care reproduce drapelul României sau al altui stat, mai transmite News.ro.

sursa foto: Inquam Photos/ Cornel Putan